Predkladacia správa

Ministerstvo školstva SR podľa § 102 ods. 2 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov každoročne vypracúva a zverejňuje výročnú správu o stave vysokého školstva, ktorú podľa § 102 ods. 1 písm. d) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov prerokúva vláda SR. 
 
Výročná správa o stave vysokého školstva za rok 2008 nadväzuje svojím obsahom na výročné správy o stave vysokého školstva za roky 2003 až 2007. 
  
Predložený materiál a jeho tabuľková príloha obsahuje podrobné informácie o medziročnom vývoji vysokého školstva za rok 2008 v oblastiach vzdelávanie, veda a technika, rozvoj vysokého školstva, hospodárenie verejných vysokých škôl, či sociálna podpora študentov vysokých škôl. 
 
Materiál sa predkladá na rokovanie vlády SR ako informatívny a nebol predmetom medzirezortného pripomienkového konania.